N Á V R H

**ZÁKON**

**z .................,**

**ktorým sa dopĺňa zákon č.**[**576/2004 Z. z.**](https://www.aspi.sk/products/lawText/1/95861/1/ASPI%253A/576/2004%20Z.z.)**o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z., zákona č. 267/2022 Z. z. zákona č. 331/2022 Z. z., zákona č. 390/2022 Z. z., zákona č. 420 Z. z., zákona č. 494/2022 Z. z., zákona č. 495/2022 Z. z. a zákona č. 518/2022 Z. z. sa dopĺňa takto:

1. V § 45 sa odsek 1 dopĺňa písmenom am), ktoré znie:

„am) vykonáva podporu riadenia organizácií v zriaďovateľskej pôsobnosti ministerstva zdravotníctva a organizácií v zakladateľskej pôsobnosti ministerstva zdravotníctva, (ďalej len „organizácie v pôsobnosti ministerstva“)“.

1. § 45 sa dopĺňa odsekmi 5 až 7, ktoré znejú:

„(5) Ministerstvo zdravotníctva vykonáva podporu riadenia organizácií v pôsobnosti ministerstva podľa odseku 1 písm. am) najmä tým, že:

1. navrhuje stratégiu riadenia v organizáciách v pôsobnosti ministerstva,
2. navrhuje optimalizáciu a štandardizáciu riadiacich a podporných procesov v organizáciách v pôsobnosti ministerstva,
3. nastavuje strategické plánovanie, finančné plánovanie v organizáciách v pôsobnosti ministerstva a posudzuje účelnosť, efektívnosť, hospodárnosť a určuje prioritizáciu využívania finančných prostriedkov na strategické investície,
4. na základe stanovených ekonomických, personálnych a medicínskych ukazovateľov vykonáva kontrolingovú činnosť,
5. určuje postup vykonávania riadenia procesov v organizáciách v pôsobnosti ministerstva.

(6) Ministerstvo zdravotníctva na výkon činností podľa odseku 5 zriadi útvar podpory riadenia.

(7) Ministerstvo zdravotníctva vykonáva podporu riadenia organizácií v pôsobnosti ministerstva voči subjektom, ktorými sú poskytovatelia zdravotnej starostlivosti v pôsobnosti ministerstva právnej formy príspevkovej organizácie financovanej zo zdrojov zdravotných poisťovní a akciovej spoločnosti.“.

Čl. II

Tento zákon nadobúda účinnosť 1. septembra 2023.